ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 49**

**Тэма:** Замацаванне

**Мэта:** плануецца, што ў канцы ўрока вучні замацуюць уменне рашаць простыя задачы, прыклады, параўноўваць лікі ад 1 да 9.

**Задачы:**

* замацоўваць веды пра спосабы ўтварэння, чытання і запісу лікаў ад 0 да 9 веданне саставу вывучаных лікаў;
* замацоўваць уменне выконваць складанне і адніманне лікаў у межах дзевяці на практычнай аснове;
* практыкаваць у параўнанні лікаў ад 1 да 9, рашэнні простых задач, якія раскрываюць сэнс дзеянняў складання і аднімання;
* развіваць кемлівасць, памяць;
* спрыяць выхаваню ўмення працаваць у калектыве.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Зноў Алёшка просіць, плача:

“Не магу рашыць задачу!”

Што ж, дапамаглі Алёшку.

Тата трошкі, мама трошкі.

Ды і брат з сястрою трошкі.

Задаволены, вясёлы,

Зноў пабег Алёшка ў школу.

І хваліўся ўсім сябрам,

Што рашыў задачу сам.

* На вашу думку, Алёшка правільна зрабіў?

**Настаўнік: Тэма нашага ўрока -** Замацаванне. Будзем адпрацоўваць уменне рашаць простыя задачы, прыклады, параўноўваць лікі ад 1 да 9. Замацуем нашы веды, якія мы набылі на мінулых уроках, каб не прышлося, як Алёшцы, прасіць дапамогі.

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Палічыце ад 7 да 15, ад 16 да 3.
* Які лік стаіць справа ад 92, 16?
* Які лік стаіць злева ад 4, 19?
* Назавіце суседзяў ліку 5, 18.
* Які лік стаіць паміж лікамі 4 і 6, 11 і 13?
* На якім месцы ў натуральным радзе лікаў стаіць лік 1, 7, 20?
* Назавіце лікі меншыя за 7.

***Вусны лік***

1. “Лішні” прыклад.
* Які прыклад “лішні”? Чаму?

5 + 3 7 + 1 9 – 1

8 + 0 4 + 4 6 + 3

2 + 6 8 – 0 3 + 5

2)Запаўненне табліцы.

4

5

0

4

1

2

3

6

7

9

3)Параўнанне.

6 + 3 > 5 + 2 > 7 – 4 <

 < 8 + 1 9 - < 9 6 + > 8

4) Лагічныя задачы:

* Лесвіца складаецца з 9 прыступак. Якая прыступка знаходзіцца пасярэдзіне?
* У квадратнага стала адпілілі 1 вугал. Колькі стала вуглоў у стала?

**ІІІ Замацаванне ведаў і спосабаў дзейнасці.**

***Фізкультхвілінка***

Заглянула сонца ў хатку,

Раз, два, тры, чатыры, пяць.

Робім мы ўсе зарадку,

Раз, два, тры, чатыры, пяць.

Трэба нам прысесці, устаць.

Рукамі сонейка дастаць.

Раз, два, тры, чатыры, пяць.

І на месцы паскакаць.

На насок, затым на пятку –

Робім мы ўсе зарадку.

***Работа з вучэбным дапаможнікам***

1)с.98 – “Правер сябе”.

Праводзіцца тэст. Неабходна выбраць адзін варыянт з адказаў. (Паднімаюць уверх картку з літарай А, Б, В або Г, у залежнасці ад адказу.)

2)с.99, №1

З прапанаваных пірамідак неаюходна выбраць дзве аднолькавыя.

3)с.99, №3

Вучні выкладаюць на партах з гаметрычных фігур выявы прапанаваных фігур.

***Фізкультхвілінка для вачэй***

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.52, №4

Маляванне кацяняці. Заданне вучні выконваюць у парах.

2)с.52, №5

Вучні раглядваюць малюнак, вызначаюць колькі вялікіх і малых фігур і запаўняюць табліцу.

3)с.52, №6

Неабходна зафарбаваць клеткі па ўзоры.

**ІV Падвядзенне вынікаў.**

**8 7 6 5 4 3 2 1 0**

**1 2 3 4 5 6 7 8 9**

* Параўнайце рады лікаў. Чым яны падобны? Чым адрозніваюцца?
* Які лік атрымаецца, калі пары лікаў, размешчаных адзін пад адным, скласці?
* Чаму яны не мяняюцца?
* Над якой тэмай мы працавалі на ўроку? (Замацаванне.)
* З якімі заданнямі вам ужо лёгка спраўляцца?
* Якія заданні яшчэ не зусім зразумелыя?

**V Рэфлексія “Навагодні шар”.**

Вучні размалёўваюць адзін шар любым колерам. У залежнасці ад свайго настрою: Вялікі – добры настрой, сярэдні – не вельмі добры, маленькі – сумна.

  